### SPP arbeidsgruppe Drammen

# Referat fra møte 2

Zoom, 2020-05-25

## Tilstede

Anne Grethe Mjøberg, Anne Liv Kaarstad Lie, Audun Toft, Hein Lindquist, Kristin Gregers Eriksen, Oddvar Hjulstad, Tone Strøm, Øyvind Hennum

## Innledning

Møtet begynner med en kort gjennomgang av arbeidsgruppens mandat, SEFØ modellen og HIU’s struktur. Henvisning til pågående arbeid i fakultetets prosjektgruppe.

Det ble påpekt at styret har vedtatt at studieplasser ikke skal flyttes mellom studiesteder, og at ingen studiesteder skal legges ned. I den forbindelse ble det stilt spørsmål om arbeidsgruppen likevel har mulighet for å påpeke vekstmuligheter og anbefale nedbygging. Tilsvarende spørsmål ble stilt mht behov for stillinger og eventuelt flytting av stillinger mellom studiesteder. Det ble konkludert med at arbeidsgruppen bør forholde seg til dagens rammer for å spille inn til realistiske scenarier, men likevel benytte anledningen til å peke på potensialet i forskjellige programmer og ved forskjellige studiesteder, også mht anbefaling om nedbygging, selv om enkelte slike forslag vil kreve endring av rammeforhold. Det samme gjelder endring av kompetanseprofil ved studiesteder ved flytting av personer eller oppbemanning.

Det ble også foretatt avkaring mht mandatet. Prosjektet dreier seg om den bevilgningsfinansierte studieporteføljen, og det er ikke hensiktsmessig at arbeidsgruppen dukker ned i detaljene i det enkelte studieprogram, f.eks. er studiemodellen for GLU ikke en sak for prosjektet. GLU som studietilbud, omfang og fagtilbud, kan derimot diskuteres, og gjerne ut fra alle dimensjonene i SEFØ-modellen.

Anne Liv, spm til mandat. Skal arb. gruppe komme med innspill til glu modell? EVU utdanninger? Studiesteder for emner, program?

Tone: ikke innenfor mandat. Skal ikke ned i detaljer i studietilbud, ikke inn i EVU fordi det ikke er studieporteføljen. Kan diskutere valgfag, hvilke fag som går på hvilke campus.

## 1. Rekrutteringstall Drammen

Arbeidsgruppen er bedt om å uttale seg på bakgrunn av hva de ser ved tallene for det enkelte studiested.

Søkertallene i Drammen ser veldig bra ut. Gruppen påpeker at det er stort vekstpotensial ved studiestedet.

Utfordringer med studiested Drammens infrastruktur ble problematisert. Studiestedets kapasitet mht både kontorplasser og undervisningsrom er sprengt, og det er ikke noe som tyder på at studiestedet vil prioriteres for utbygging

Det må stilles spørsmål ved om EVU-virksomhet skal prioriteres foran ordinære studieplasser når infrastruktursituasjonen er så dårlig som den er. Andre fakulteters flytting av studier hit har gjort situasjonen verre. Det ble tatt til orde for å se på muligheten for å utnytte større deler av døgnet til undervisning, spesielt for EVU-formål, og også å se på digitale løsninger. Med digitale løsninger kan fagmiljøer være knyttet til flere studiesteder. Vi må tenke infrastruktur rundt studieportefølje. Gjøre om undervisningsrom så man kan håndtere mange studenter digitalt.

Noen opplever at Drammen nedprioriteres ved tilsettinger. Studiesteder med lavere studentgrunnlag blir prioritert fordi det er manglende utvidelsesmuligheter i Drammen.

Størrelse på fagmiljø i Drammen gjenspeiles ikke i de store søkertallene til Drammen. Det er relativt enkelt å rekruttere fagfolk til studiestedet, og den fordelen kunne benyttes til å bygge opp sterke fagmiljøer, som gjør det enda mer attraktivt å søke jobb her og dermed enklere å få tak i den riktige kompetanse. Det er et godt miljø for forskning.

Arbeidsgruppen mener at valgfagstilbudet for GLU er for snevert i Drammen. Det ble tatt til orde for et bredt nok tilbud til at studentene kan gjennomføre alle fem årene ved ett og samme studiested. Studieporteføljeprosjektet bør derfor se på valgfagbredden i GLU. Noen mener Drammen har kommet dårlig ut med fordeling av valgfag, men valgfagenes plassering er foretatt på bakgrunn av det enkelte studiesteds kompetanseprofil. Valgfagene er plassert der hvor det er eksisterende fagmiljø, og studentgrunnlag.

## 2. Profilering av studiested Drammen

I studieporteføljeprosjektets mandat er vi er bedt om å innta et tiårsperspektiv ved utvikling av scenarier, og prosjektet vil kunne påvirke studieporteføljen fra tidligst 2022. Innenfor et tiårsperspektiv må man ta høyde for at enkelte av dagens rammefaktorer kan bli endret.

Man bør kanskje gå for spesialisering på de forskjellige studiestedene som bygger på tidligere profil og sterke fagmiljøer. Store brede utdanninger som BLU og GLU må ha parallelle fagmiljøer i noen fag, eksempelvis kan ikke pedagogikk som er obligatorisk i alle disse utdanningene være samlet på ett studiested.

Et forslag til profilering av studiested Drammen er å satse på studietilbud som er arbeidslivs- og profesjonsinnrettet. Internasjonalisering er et perspektiv som bør med i en fremtidig profil for Drammen. HRMC master kan være utgangspunkt for videreutvikling av emner som internasjonale studenter kan søke på som utvekslingsemner. Fremmedspråksdidaktikk er også et vekstområde. Årsstudier bør også vurderes.

Drammen kommune har kompetansesenter for skole og oppvekst og har allerede samarbeid med USN. Kompetansesenteret skal flyttes til Papirbredden 3. Vi bør kunne samarbeide mer enn vi gjør i dag.

Fagmiljøet i spesialpedagogikk initierte og jobber med et nordisk samarbeid rundt en felles nordisk spesped-master. Har ikke stort nok fagmiljø, så det er fare for at samarbeidspartner (universitet) fra Finland tar over.

Master i pedagogikk kunne deles inn i pedagogikk og spesialpedagogikk. Masteren i spesialpedagogikk i Drammen kunne ha fokus på matematikkvansker, språk-, lese- og skrivevansker, som er særlig relevant for GLU/profesjonsutdanningen.

Fremtidsvisjoner berører ansattes kompetanseprofil. Kompetansekartlegging foregår nå i de ulike instituttene, og oversikt fra dette arbeidet vil spilles inn til arbeidsgruppene.